ઉપલબ્ધ જાણકારી અનુસાર, સરખેજ ચોકડી પાસે ટ્રાફિકની સમસ્યાને કારણે ટ્રાફિક પોલીસ કર્મીએ રિક્ષા ચાલકને રિક્ષા ખસેડવાનું કીધું હતું. આ મુદ્દે બંન્ને વચ્ચે બોલાચાલી થતાં ટ્રાફિક જવાને રિક્ષા ચાલકને માર માર્યો હોવાનો રિક્ષા ચાલકે આક્ષેપ કર્યો હતો. પોલીસે રિક્ષા ચાલકને માર માર્યા હોવાની વાત વાયુ વેગે પ્રસરી ગઇ હતી અને મોટી સંખ્યામાં રિક્ષા ચાલકો અને સ્થાનિકો રસ્તા પર ઉતરી આવ્યા હતા. ઉશ્કરાયેલા ટોળાએ પોલીસની માફીની માંગ સાથે સરખેજ ચોકડી પર ચક્કાજામ કરી દીધો હતો. વાહનોની લાંબી કતાર લાગી ગઈ હતી. ઘટનાને પગલે ઉચ્ચ પોલીસ અધિકારીઓ સહિતનો પોલીસ કાફલો ઘટના સ્થળે દોડી આવ્યો હતો. મામલો વધુ ગંભીર બનતાં પોલીસે લાઠીચાર્જ કરવાની ફરજ પડી હતી.